**Ministru kabineta noteikumu projekts par grozījumiem Ministru kabineta 2015.gada 30.jūnija noteikumos Nr.333 “Noteikumi par Latvijas būvnormatīvu LBN 201-15 "Būvju ugunsdrošība"”, Ministru kabineta 2015.gada 30.jūnija noteikumos Nr.332 “Noteikumi par Latvijas būvnormatīvu LBN 221-15 "Ēku iekšējais ūdensvads un kanalizācija"”, Ministru kabineta 2015.gada 16.jūnija noteikumos Nr.310 “Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija"”, Ministru kabineta 2015.gada 9.jūnija noteikumos Nr.294 “Noteikumi par Latvijas būvnormatīvu LBN 261-15 "Ēku iekšējā elektroinstalācija"” sākotnējās ietekmes novērtējuma apvienotais ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Apstiprinot Ministru kabineta noteikumu “Noteikumi par Latvijas būvnormatīvu LBN 200-20 “Vispārīgas prasības būvēm”” projektu un tādējādi apvienojot divus Latvijas būvnormatīvus - LBN 208-15 „Publiskas būves” (apstiprināts ar Ministru kabineta 2015.gada 30.jūnija noteikumiem Nr.331) un LBN 211-15 “Dzīvojamās ēkas” (apstiprināts ar Ministru kabineta 2015.gada 30.jūnija noteikumiem Nr.340), tajos iekļautās prasības attiecībā uz ugunsdrošību un inženiertīkliem ir jāpārceļ uz atbilstošas jomas būvnormatīviem, attiecīgi veicot grozījumus virknē Ministru kabineta noteikumos un vienlaikus pilnveidojot minēto regulējumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts par grozījumiem Ministru kabineta 2015.gada 30.jūnija noteikumos Nr.333 “Noteikumi par Latvijas būvnormatīvu LBN 201-15 "Būvju ugunsdrošība"”, Ministru kabineta 2015.gada 30.jūnija noteikumos Nr.332 “Noteikumi par Latvijas būvnormatīvu LBN 221-15 "Ēku iekšējais ūdensvads un kanalizācija"”, Ministru kabineta 2015.gada 16.jūnija noteikumos Nr.310 “Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija"”, Ministru kabineta 2015.gada 9.jūnija noteikumos Nr.294 “Noteikumi par Latvijas būvnormatīvu LBN 261-15 "Ēku iekšējā elektroinstalācija"” (turpmāk – Noteikumu projekts) izstrādāts pēc Ekonomikas ministrijas iniciatīvas, pamatojoties uz Būvniecības likuma 5. panta pirmās daļas 3. punktu, kā arī saskaņā ar Ministru kabineta 2019.gada 7.maija rīkojuma Nr.210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” pielikuma “Valdības rīcības plāns Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” pasākumu Nr.53.2. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka būvnormatīvā LBN 200-20 “Vispārīgas prasības būvēm” ir apvienoti divi Latvijas būvnormatīvi - LBN 208-15 „Publiskas būves” (apstiprināts ar Ministru kabineta 2015.gada 30.jūnija noteikumiem Nr.331) (turpmāk LBN 208-15) un LBN 211-15 “Dzīvojamās ēkas” (apstiprināts ar Ministru kabineta 2015.gada 30.jūnija noteikumiem Nr.340) (turpmāk – LBN 211-15) ir jāveic grozījumi vairākos Latvijas būvnormatīvos - Ministru kabineta 2015.gada 30.jūnija noteikumos Nr.333 “Noteikumi par Latvijas būvnormatīvu LBN 201-15 "Būvju ugunsdrošība"” (turpmāk – LBN 201-15), Ministru kabineta 2015.gada 30.jūnija noteikumos Nr.332 “Noteikumi par Latvijas būvnormatīvu LBN 221-15 "Ēku iekšējais ūdensvads un kanalizācija"”(turpmāk- LBN 221-15), Ministru kabineta 2015.gada 16.jūnija noteikumos Nr.310 “Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija"”(turpmāk – LBN 231-15), Ministru kabineta 2015.gada 9.jūnija noteikumos Nr.294 “Noteikumi par Latvijas būvnormatīvu LBN 261-15 "Ēku iekšējā elektroinstalācija"”(turpmāk – LBN 261-15), jo LBN 208-15 un LBN 211-15 bija noteiktas prasības arī ugunsdrošībai un inženiertīkliem. Līdz ar to šīs prasības jāpārceļ uz attiecīgiem Latvijas būvnormatīviem.***Prasības, kuras pārceltas uz LBN 201-15*** Papildināti III, IV un V būvju un telpu lietošanas veidi ar tajā ietilpstošajiem būvēm un to funkcionālajām grupām no LBN 208-15 1.pielikuma. Tāpat papildināts ar prasībām par ugunsnoturību izglītības iestādēm, kas īsteno pirmsskolas izglītības programmu, ilgstošas sociālās aprūpes un sociālās rehabilitācijas institūciju un citu sociālās aprūpes iestāžu būves, kas paredzētas bērniem ar garīgās attīstības traucējumiem vai personām ar garīgiem traucējumiem, kā arī kultūras un izklaides iestāžu būvēm, kurās ir skatuves ar šņorbēniņiem - *pārcelts no LBN 208-15 90., 107., 113.punkts.*Ailas starp skatuvi ar šņorbēniņiem un zāli ar 800 un vairāk stacionārām sēdvietām no skatuves puses aizsargā ar ugunsdrošu priekškaru un neautomātisko ugunsdzēsības drenčeru ūdens aizsegu. Ugunsdrošā priekškara ugunsizturība ir vismaz E-60 un būvizstrādājumu ugunsreakcijas klase ir vismaz A2-s1, d0 – *prasība pārcelta no LBN 208-15 - 114.punkts.*Pārceltas arī prasības dažādām būvkonstrukcijām attiecībā uz ugunsreakcijas klasi būvizstrādājumiem.Skatuves planšetes (horizontālās plaknes) nesošās konstrukcijas projektē no A1 ugunsreakcijas klases būvizstrādājumiem. Konstrukciju segums var būt no būvizstrādājuma, kuru ugunsreakcijas klase ir ne zemāka par B-s1, d0 - *pārcelts no LBN 208-15 47.punkts.*Piekargriestu karkasi un pildmateriāli nepieciešami kultūras, izklaides un sporta būvēs no A1 ugunsreakcijas klases būvizstrādājumiem un piekargriestu pildmateriāli no B-s1, d0 ugunsreakcijas klases būvizstrādājumiem – U1 ugunsnoturības pakāpes būvēs, bet no B-s1, d0 ugunsreakcijas klases būvizstrādājumiem – U2 ugunsnoturības pakāpes būvēs *- pārcelts no LBN 208-15 47.punkts.*Transformējamu tribīņu nesošajām konstrukcijām jābūt ar ugunsreakcijas klasi A1- *pārcelts no LBN 208-15 49.punkts.*Izeju no lifta stāvā ar citu (ne publiskas telpas) lietošanas veidu paredz caur ugunsdrošības priekštelpu. Ja lifts savieno vismaz divus ugunsdrošības nodalījumus, lifta šahtas būvkonstrukciju ugunsizturība un būvizstrādājumu ugunsreakcijas klase atbilst ugunsdrošības nodalījuma būvkonstrukciju ugunsizturībai un būvizstrādājumu ugunsreakcijas klasei - *pārcelts no LBN 208-15 69.punkts.*Sporta būvju divstāvu un vairākstāvu zemtribīņu telpas projektē kā atsevišķu ugunsdrošības nodalījumu, būvkonstrukciju ugunsizturības robežai un ugunsreakcijas klasei jāatbilst U1 ugunsnoturības pakāpes būvēm. Vienstāva zemtribīņu palīgtelpu ugunsnoturības pakāpei jāatbilst tribīņu būvju ugunsnoturības pakāpei - *pārcelts no LBN 208-15 124.punkts.*Atklāto sporta būvju tribīņu nesošās konstrukcijas ar neizmantojamu zemtribīņu telpu un vairāk nekā 20 rindām projektē no A1 ugunsreakcijas klases būvizstrādājumiem, un būvkonstrukciju ugunsizturība ir R60. Ja rindu skaits ir līdz 20, būvizstrādājumu ugunsreakcijas klases un būvkonstrukciju ugunsizturība nav normēta - *pārcelts no LBN 208-15 125.punkts.*Dzīvokļa iekšējo kāpņu ugunsreakcijas klase netiek normēta - *pārcelta no LBN 211-15 1.pielikuma 2.piezīme*.Ugunsdrošs priekškars ir gāzes un dūmu necaurlaidīgs. Tas ir par 0,4 metri platāks un par 0,2 metri augstāks par portāla ailu. Ugunsdroša priekškara nolaišanas ātrums ir vismaz 0,2 m/s un priekškara distances vadību nodrošina no skatuves planšetes un dežūrtelpas. Ugunsdrošu priekškaru aprīko ar skaņas un gaismas signalizāciju, kas informē par tā pacelšanu un nolaišanu - *pārcelts no LBN 208-15 5.pielikums*.Skatuves bloku ar šņorbēniņiem projektē kā ugunsdrošības nodalījumu – *pārcelts no LBN 208-15 113.punkts.*Papildināts LBN 201-15 62.punkts par telpām, kuras veido kā ugunsdroši atdalītas telpas - izglītības iestādes, kas īsteno pirmsskolas izglītības programmu, bērnu grupas telpas. – *pārcelts no LBN 208-15 94.punkts.*Ja lifta šahta apvieno virszemes un pazemes stāvus, izejas no tās pazemes stāvos paredz caur ugunsdrošības priekštelpu.Ja kāpņu telpa apvieno virszemes un pazemes stāvus, izejas no tās pazemes stāvos paredz caur ugunsdrošības priekštelpu. - *pārcelts no LBN 211-15 61.punkts, to precizējot un sadalot divās daļās.*Daudzdzīvokļu ēkās automātiskajām gaisa virsspiediena sistēmām paredz automātisko vadību no automātiskās ugunsgrēka atklāšanas un trauksmes signalizācijas sistēmas ugunsgrēka detektoriem, kas reaģē uz dūmiem un izvietotas koplietošanas evakuācijas ceļos (gaiteņos, ugunsdrošības priekštelpās, liftu priekštelpās, kāpņu telpās, aizsargātos evakuācijas ceļos) un manuālo tālvadību no automātiskās gaisa virsspiediena sistēmas un automātiskās ugunsgrēka atklāšanas un trauksmes signalizācijas sistēmas manuālajām iedarbināšanas ierīcēm, kas izvietotas koplietošanas evakuācijas ceļos katrā ēkas stāvā .Daudzdzīvokļu ēkās automātiskajām dūmu un karstuma izvades sistēmām paredz automātisko vadību no automātiskās ugunsgrēka atklāšanas un trauksmes signalizācijas sistēmas ugunsgrēka detektoriem, kas reaģē uz dūmiem un izvietotas koplietošanas evakuācijas ceļos (gaiteņos, ugunsdrošības priekštelpās, liftu priekštelpās, kāpņu telpās, aizsargātos evakuācijas ceļos) un manuālo tālvadību no automātiskās gaisa virsspiediena sistēmas un automātiskās ugunsgrēka atklāšanas un trauksmes signalizācijas sistēmas manuālajām iedarbināšanas ierīcēm, kas izvietotas koplietošanas evakuācijas ceļos katrā ēkas stāvā – *pārcelts LBN 211-15 45.punkts, to precizējot.*Neautomātiskā ūdens ugunsdzēsības aizsega smidzināšanas intensitāte ir vismaz 0,5 l uz vienu metru skatuves portāla platuma, ja skatuves portāla augstums ir līdz 7,5 metriem, un 0,7 l uz vienu metru skatuves portāla platuma, ja skatuves portāls ir augstāks par 7,5 metriem – *pārcelts no LBN 208-15 6.pielikums.*Neautomātiskajam ūdens ugunsdzēsības aizsegam, kas aizsargā ailas starp skatuvi ar šņorbēniņiem un zāli ar 800 un vairāk stacionārām sēdvietām, ir manuālā tālvadība (elektriskā vai hidrauliskā vadība) no skatuves planšetes, dežūrtelpas, sūkņu vai vadības mezglu telpas– *pārcelts no LBN 208-15 6.pielikums.****Prasības, kuras pārceltas uz LBN 221-15***Automātiskās ugunsdzēsības sistēmas viens ūdens sprinklers vai drenčers aizsargā ne vairāk kā 9 m2 platības. Automātiskās ugunsdzēsības sistēmas smidzināšanas intensitāte ir vismaz 0,1 l uz 1 m2 platības - *pārcelts no LBN 208-15 6.pielikums*.Kultūras un izklaides iestādēs ar zāli, kurā ir 800 un vairāk stacionāru sēdvietu un skatuve ar šņorbēniņiem, automātiskās ugunsdzēsības sistēmas spiedvadā starp ugunsdzēsības sūkņiem un sadales (vadības) ierīcēm paredz divus ievadus ar diametru 80 mm, kas paredzēti ūdens padošanai sistēmā no pārvietojamajiem ugunsdzēsības sūkņiem. Ievadus aprīko ar pretvārstiem un ugunsdzēsības šļūteņu standartsavienojumiem – *pārcelta prasība no LBN 208-11 6.pielikuma.*Prasība par to, ugunsdzēsības krānus izvieto speciālos brīvi atveramos skapjos, nišās vai atklāti 1,20 m – 1,50 m augstumā virs telpas grīdas līmeņa. Izvietojot krānus atklāti, ugunsdzēsības šļūteni ar stobru izvieto speciālajā ierīcē – *pārcelta no LBN 208-11 6.pielikuma, to precizējot.*Iekšējam ūdensapgādes tīklam jānodrošina summārais aprēķinātais ūdens patēriņš, kas nepieciešams stacionāro ugunsdzēsības sistēmu darbībai, kuri darbojas vienlaicīgi – *prasība pārcelta no LBN 208-15 6.pielikuma, to precizējot.****Prasības, kuras pārceltas uz LBN 231-15***Dzīvojamo ēku apsildīšanā priekšroka dodama ekonomiski pamatotām apkures sistēmām, kas nodrošina vietējā kurināmā vai atjaunojamo energoresursu izmantošanu – *prasība pārcelta no LBN 211-15 98.punkta.*Daudzdzīvokļu ēkās ūdens centrālapkures sistēmu projektē kā divcauruļu apkures sistēmu, kas ir kopēja visai ēkai vai ēkas daļai. Var projektēt patstāvīgu apkures sistēmu atsevišķi katram dzīvoklim (stāvam). Ūdens apkures sistēmās ieteicams paredzēt piespiedu cirkulāciju *– pārcelts no LBN 211-15 101.punkts.*Ja daudzdzīvokļu ēkas ūdens centrālapkures sistēmas turpgaitas un atpakaļgaitas sadalošie cauruļvadi izvietoti ēkas pagrabā, apkures sistēmas stāvvadiem ieteicams paredzēt spiediena regulatorus – *pārcelts LBN 211-15 103.punkts*.Norobežojošo konstrukciju aprēķinu veic, pamatojoties uz telpu iekšējā gaisa temperatūru un ventilācijas gaisa apmaiņas apjomu atbilstoši šā būvnormatīva [3.pielikumā](https://likumi.lv/ta/id/275016#piel2) noteiktajām prasībām. Telpu iekšējā gaisa relatīvais mitrums – 55 % - pārcelts – *pārcelts LBN 211-15 104.punkts un 2.pielikums. D*zīvokļa stūra telpā temperatūrai jābūt par 2°C augstākai, nekā norādīts 3. pielikumā, bet gaisa temperatūra lifta mašīntelpā siltajā gadalaikā nedrīkst būt augstāka par 40° C – *pārceltas LBN 211-15 2.pielikuma piezīmes.*Ja telpās ir dabiskais apgaismojums, projektē dabisko vēdināšanu caur atveramām logu vērtnēm vai citām ietaisēm tā, lai nodrošinātu vienreizēju gaisa apmaiņu stundā.Virtuves, tualetes, vannas istabas un dušas telpas vēdināmas caur dabīgās nosūces kanāliem.Ja dūmvads paredzēts dūmgāzu novadīšanai no siltuma ģeneratoriem, to nedrīkst izmantot par ventilācija.Daudzdzīvokļu ēkās viena dzīvokļa vietējās izvadventilācijas kanālus var apvienot vienā kanālā, kuru pievieno visas ēkas kopējam kanālam tādā līmenī, kas ir vismaz divus metrus augstāks par apkalpojamo telpu līmeni.Ventilācijas kanālus no virtuvēm, tualetēm, vannas istabām, dušas telpām un pieliekamajiem nedrīkst apvienot ar ventilācijas kanāliem no garāžām un telpām, kurās ievietoti siltuma ģeneratori.Publiskajām telpām projektē autonomas ventilācijas un gaisa kondicionēšanas sistēmas atbilstoši to paredzētās izmantošanas normatīviem un tehnoloģiskajām prasībām. Projektējot publiskās telpas dzīvojamā ēkā, ieteicams veidot autonomas apkures sistēmas.Ja tiek izmantots cietais kurināmais, ūdens sildītāju un mazgabarīta apkures katlu dzīvokļa apkurei un karstā ūdens sagatavošanai var ierīkot dzīvokļa virtuvē vai atsevišķā telpā, kurā ir dabiskais apgaismojums - *pārceltas prasības no LBN 211-15 105-114.punktam.*Papildināts būvnormatīvs ar 3.pielikumu par iekšējo gaisa temperatūra un ventilācijas gaisa apmaiņas apjomu dzīvojamo ēku telpās – pārcelts LBN 211-15 2.pielikums.***Prasības, kuras pārceltas uz LBN 261-15***Noteikumi papildināti ar pārejas perioda nosacījumiem.Dzīvojamās ēkas būvniecības ieceres dokumentācijā paredz ēkas pieslēgšanu elektriskajiem tīkliem, telpu un ārējo ieeju apgaismošanu, sadzīves elektrotehnisko iekārtu un citu nepieciešamo elektroietaišu pieslēgšanas iespēju atbilstoši elektrotehnisko normatīvu prasībām – *prasība* *pārcelta no LBN 211-15 117.punkts.*Būvnormatīvs papildināts ar atsevišķu nodaļu – prasībām elektromobilitātei - Publiskās ēkās ar vairāk kā 10 autostāvvietām paredz vismaz vienu elektrotransportlīdzekļu uzlādes punktu, kā arī katrai piektajai autostāvvietai paredz kanālus elektrības kabeļiem, lai nepieciešamības gadījumā varētu ierīkot elektrotransportlīdzekļu uzlādes punktus. Šīs prasības piemēro arī ar publisko ēku funkcionāli saistītu, bet ārpus šīs ēkas esošu autostāvvietu projektēšanai. Pārbūves gadījumā šīs prasības piemēro attiecībā uz pārbūvējamo daļu, ja šī daļa ir paredzēta autostāvvietām – *pārcelts no LBN 208-15 89.1 un 89.2**punkti.* |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Būvnormatīva regulējums attiecas uz būvniecības ieceres ierosinātājiem un izstrādātājiem. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Izstrādājot Latvijas būvnormatīvu LBN 200-20 “Vispārīgas prasības būvēm”, ir apvienoti divi Latvijas būvnormatīvi LBN 208-15 un LBN 211-15. Šajos būvnormatīvos iekļautās prasības attiecībā uz ugunsdrošību un inženiertīkliem ir pārceltas uz Noteikumu projektu un tādēļ ir nepieciešamība Noteikumu projektu apstiprināt vienlaicīgi ar Ministru kabineta noteikumu “Noteikumi par Latvijas būvnormatīvu LBN 200-20 “Vispārīgas prasības būvēm”” projektu, jo Latvijas būvnormatīvi - LBN 208-15 „Publiskas būves” (apstiprināts ar Ministru kabineta 2015.gada 30.jūnija noteikumiem Nr.331) un LBN 211-15 “Dzīvojamās ēkas” (apstiprināts ar Ministru kabineta 2015.gada 30.jūnija noteikumiem Nr.340) zaudēs spēku un to normas attiecībā uz ugunsdrošību un inženiertīkliem tiek pārnestas uz šo projektu. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par Noteikumu projektu un dotu iespēju izteikt par to viedokli, Noteikumu projekts un tā anotācija 2020. gada 12.maijā tika ievietoti Ekonomikas ministrijas tīmekļvietnē un Ministru kabineta tīmekļvietnē, sadaļā “Sabiedrības līdzdalība” https://www.em.gov.lv/lv/par\_ministriju/sabiedribas\_lidzdaliba/diskusiju\_dokumenti/, aicinot sabiedrības pārstāvjiem rakstiski sniegt viedokli par noteikumu projektiem līdz 2020. gada 26.maijam. |
| 2. | Sabiedrības līdzdalība projekta izstrādē | Priekšlikumus sniedza Latvijas Būvinženieru savienība, Latvijas Siltuma, gāzes un ūdens tehnoloģijas inženieru savienība, Valsts ugunsdzēsības un glābšanas dienests, Latvijas Arhitektu savienība, AS “Sadales tīkls”. |
| 3. | Sabiedrības līdzdalības rezultāti | Sabiedrības pārstāvju izteiktie priekšlikumi ir izskatīti, precizēti un ietverti Noteikumu projektā.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to noteikumu projekta izpilde neietekmēs institūciju cilvēkresursus. |
| 3. | Cita informācija | Nav |

Iesniedzējs:

Ekonomikas ministrs J. Vitenbergs

Vīza:

Valsts sekretārs E.Valantis

Vīksna, 67013140

Marija.Viksna@em.gov.lv